III. osnovna škola Bjelovar

**KRITERIJI OCJENJIVANJA U 4. RAZREDU**

# HRVATSKI JEZIK

## 1. JEZIK

|  |  |
| --- | --- |
| **Ocjena** | **Ocjenjivački kriteriji**  |
| odličan (5) | Učenik određuje i razlikuje vrste riječi, rod imenica, broj, pridjeve i vrste pridjeva, glagolska vremena i primjenjuje u jez. komunikaciji. Točan i samostalan u pisanju velikog početnog slova, č,ć, ije, je, rečeničnih znakova… |
| vrlo dobar (4) | Uz poticaj primjenjuje pravopisna pravila u usmenom i pisanom izražavanju te izvodi pravila i zaključke.  |
| dobar (3) | Uz pomoć i kontrolu učitelja uočava i primjenjuje jezične sadržaje.  |
| dovoljan (2) | Uz stalnu pomoć učitelja usvaja jezične sadržaje koje treba višekratno ponavljati.  |
| nedovoljan (1) | Niti uz pomoć učitelja učenik ne prepoznaje i ne primjenjuje jezične sadržaje.  |

## 2. KNJIŽEVNOST

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Učenik konkretno i jasno prosuđuje, prima, raščlanjuje i interpretira književni tekst/djelo. Točno primjenjuje književno – teorijskog nazivlja u interpretaciji književnog teksta. Zamjećuje i određuje temu i pojedinosti u tematsko – sadržajnom sloju. Zamjećuje i izdvaja vidne i slušne pjesničke slike. Zamjećuje pojedinosti zvučnoga sloja pjesme. Prepoznaje personifikacije i stvara ih na zadani poticaj. Imenuje i razlikuje osnovna obilježja književnih vrsta i dijelove teksta. Prati odnose među likovima, raspravlja o njima i iznosi svoj stav. Razumije pročitani tekst.  |
| vrlo dobar (4)  | Učenik interpretira i analizira književne tekstove/ djela uz pomoć književno-teorijskog nazivlja. Interes za čitanje razvijen. Zamjećuje temu, uz manju pomoć određuje sadržajne pojedinosti. Prati odnose među likovima. Čita primjerenom brzinom uz nešto slabiju izražajnost.  |
| dobar (3)  | Učenik sudjeluje u analizi i interpretaciji književnih tekstova/djela. Uz pomoć učitelja može primijeniti književno-teorijsko nazivlje. Zamjećuje temu. Odnose među likovima i osobine likova uočava uz poticaj.  |
| dovoljan (2)  | Razvija sposobnosti i interes. Učenik uz poticaj sudjeluje u analizi književnih djela. Potreba stalna pomoć učitelja pri usvajanju književno-teorijskog nazivlja. Određuje temu samo uz pomoć. Uočava likove i osobine likova i odnose među njima uz pomoć. |
| nedovoljan (1)  | Ne može razlikovati književno – teorijsko nazivlje, niti uz pomoć učitelja i ne može interpretirati književni tekst/djelo. Ne uočava likove i odnose među njima, ne sudjeluje niti uz poticaj. Ne može odrediti temu niti uz pomoć. Ne izdvaja potrebno u pročitanom tekstu. Ne javlja se ni na poticaj učitelja. Ne sažima pročitano.  |

## 3. LEKTIRA

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Razvijen osjećaj i interes za čitanje. Zainteresiran za interpretaciju djela. Radi temeljito prema zadanim pitanjima i zadacima. Prema uputama, kvalitetno i redovito vodi bilješke uz originalan i kreativan pristup.  |
| vrlo dobar (4)  | Redovito čita lektirna djela. Kratko i jednostavno interpretira djela prema zadanim uputama. Vodi bilješke.  |
| dobar (3)  | Lektiru čita. Uz pomoć izražava osjećaje, doživljaje i mišljenje. Vodi bilješke, ali nepotpuno.  |
| dovoljan (2)  | Lektiru čita neredovito. Uz pomoć učitelja može interpretirati i uočiti neke vrijednosti književnog djela. Bilješke nepotpune, neredovite.  |
| nedovoljan (1)  | Ne čita propisana djela za lektiru.  |

4. JEZIČNO IZRAŽAVANJE

##  A) USMENO

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Usmeno izražavanje logično i izražajno. Rječnik izuzetno bogat. Informiran i kritičan. Komunicira i jasno oblikuje stavove u samostalnom govornom nastupu. Poštuje sve vrjednote govorenog jezika i uljudbena pravila komuniciranja. Samostalno stvara priču prema ponuđenom sažetku. Čita brzo i točno s naglašenom sklonošću prema interpretativnom čitanju i dramatizaciji.  |
| vrlo dobar (4)  | Usmeno izražavanje je logično, pridržava se teme. Povezuje i verbalno oblikuje misli, osjećaje, stavove. Rječit i aktivan na satu. Čita primjerenom brzinom ali ne postiže izražajnost.  |
| dobar (3)  | Usmeni izraz nije uvijek jasan i izražajan. Javlja se na poticaj učitelja i sudjeluje u usmenom izražavanju. Čita sporo, poštuje interpunkcijske znakove.  |
| dovoljan (2)  | Nesamostalan u radu i sudjeluje u usmenom izražavanju samo uz poticaj. Čita sporo, u čitanju griješi.  |
| nedovoljan (1)  | Ne može niti uz pomoć učitelja postići poželjan stupanj komuniciranja. Ne poštuje uljudbena pravila komuniciranja. Čita sporo i s čestim pogreškama.  |

##  B) PISANO

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Izražava doživljaje, misli i osjećaje na pisani način. Kreativan i samostalan u pisanju sastavaka. Primjenjuje pravopisne norme.  |
| vrlo dobar (4)  | Učenik se sadržajno i točno pisano izražava, primjenjujući pravopisne norme s odstupanjem. Samostalan u pisanju sastavaka.  |
| dobar (3)  | Učenik griješi u pisanom izražavanju. Nepotpuno oblikuje sastavak i kompoziciju.Ne provodi dosljedno pravopisne norme.  |
| dovoljan (2)  | Pisano izražavanje u razvoju. Ponavlja se i služi neprimjerenim izrazima s čestim pravopisnim, gramatičkim i stilskim pogreškama. Rukopis čitljiv, ali neuredan.  |
| nedovoljan (1)  | Pisani izraz i rječnik nerazvijen. Niti uz pomoć učitelja ne uspijeva primijeniti pravopisne i gramatičke norme. Rukopis nečitljiv i neuredan.  |

### 5. MEDIJSKA KULTURA

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Razvijene sposobnosti i interes za komunikaciju sa svim medijima. Zamjećuje osnovna obilježja dok. filma i sličnosti i razlike između filma i književnog djela. U interpretaciji gledanog filma, tv-emisije i kazališne predstave zainteresiran. Povezuje audio-vizualne doživljaje (riječ, sliku, pokret, ton, glazbu, boju ).  |
| vrlo dobar (4)  | Samostalno uočava razlike i sličnosti između igranog i dokumentarnog filma, te animiranog filma. Pažljivo prati i uz poticaj aktivan u interpretaciji gledanog filma, tv-emisije i kazališne predstave.  |
| dobar (3)  | Uz pomoć učitelja uočava razlike i sličnosti između igranog i dokumentiranog filma, te animiranog filma. Sudjeluje u interpretaciji uz poticaj.  |
| dovoljan (2)  | Odnos i interes prema području medijske kulture nije izražen. Uz pomoć učitelja može interpretirati dijelove filma, tv-emisije i kazališne predstave.  |
| nedovoljan (1)  | Ne pokazuje interes te niti uz pomoć ne može uspješno interpretirati filmove, tv-emisije, i kazališne predstave.  |

### 6. DOMAĆI URADAK

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Točno i redovito rješava domaće zadaće iz književnosti, jezika i medijske kulture. Zadaće su uredne.  |
| vrlo dobar (4)  | Redovito i uredno piše domaće zadaće iz svih nastavnih područja.  |
| dobar (3)  | Redovito piše domaće zadaće. Zadaća je nepotpuna. U zadaći ima pogrešaka.  |
| dovoljan (2)  | Zaboravlja napisati domaću zadaću.  |
| nedovoljan (1)  | Ne piše domaće zadaće.  |

### 7. ODNOS PREMA RADU

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Točan, redovit u radu, uredan i precizan. Pažljiv, marljiv, usredotočen, zainteresiran i aktivan u svim oblicima rada.  |
| vrlo dobar (4)  | Redovit u radu. Radi točno i pravovremeno.  |
| dobar (3)  | Redovit u radu. Izostaje temeljitost, odgovornost i ustrajnost u radu.  |
| dovoljan (2)  | Zadaci su netočno riješeni. Ne poštuje zadane rokove.  |
| nedovoljan (1)  | Zanemaruje izvršavanje zadataka.  |

**Pisani radovi ocjenjuju se prema sljedećem rasponu:**

od 0 % - 50 % - nedovoljan

od 51 % - 63 % - dovoljan od 64 % - 76 % - dobar

od 77 % - 89 % - vrlo dobar od 90 % - 100 % - odličan

# LIKOVNA KULTURA

## CRTANJE

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Uočava i opisuje smještaj točaka i crta u formatu papira. Prepoznaje elemente kompozicije. Uočava razlike između stanja mirovanja i pokrenutosti crta.  |
| vrlo dobar (4)  | Većinom uočava i opisuje smještaj točaka i crta u formatu papira. Prepoznaje elemente kompozicije. Uočava razlike između stanja mirovanja i pokrenutosti crta. |
| dobar (3)  | Uz pomoć uočava i opisuje smještaj točaka i crta u formatu papira. Prepoznaje elemente kompozicije. Uočava razlike između stanja mirovanja i pokrenutosti crta uz pomoć učitelja. |
| dovoljan (2)  | Uz stalnu pomoć učitelja uočava i opisuje smještaj točaka i crta u formatu papira. Ne prepoznaje elemente kompozicije. Uočava razlike između stanja mirovanja i pokrenutosti crta uz redovitu pomoć učitelja. |
| nedovoljan (1)  | Ne uočava i ne opisuje smještaj točaka i crta u formatu papira. Ne prepoznaje elemente kompozicije. Ne uočava razlike između stanja mirovanja i pokrenutosti crta. |

##  2. SLIKANJE

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Postiže nijanse boja miješanjem. Uočava i izražava optičko miješanje boja točkama osnovnih boja.  |
| vrlo dobar (4)  | Većinom samostalno postiže nijanse boja miješanjem. Uočava i izražava optičko miješanje boja točkama osnovnih boja.  |
| dobar (3)  | U pomoć učitelja postiže nijanse boja miješanjem. Uočava i izražava optičko miješanje boja točkama osnovnih boja uz pomoć učitelja.  |
| dovoljan (2)  | Uz stalnu pomoć učitelja postiže nijanse boja miješanjem. Uočava i izražava optičko miješanje boja točkama osnovnih boja uz redovitu pomoć učitelja.  |
| nedovoljan (1)  | Ne postiže nijanse boja miješanjem. Ne uočava i ne izražava optičko miješanje boja točkama osnovnih boja.  |

##

## 3) OBLIKOVANJE

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Uočava i izražava kompoziciju oblika i odnose veličina različitih oblika. Uočava i izražava linijski istanjene mase kao crte u prostoru. Upoznaje tlocrte jednostavnih građevina.  |
| vrlo dobar (4)  | Većinom uočava i izražava kompoziciju oblika i odnose veličina različitih oblika. Većinom uočava i izražava linijski istanjene mase kao crte u prostoru. Upoznaje tlocrte jednostavnih građevina.  |
| dobar (3)  | Uz pomoć učitelja uočava i izražava kompoziciju oblika i odnose veličina različitih oblika. Uz pomoć učitelja uočava i izražava linijski istanjene mase kao crte u prostoru. Upoznaje tlocrte jednostavnih građevina.  |
| dovoljan (2)  | Uz stalnu pomoć učitelja uočava i izražava kompoziciju oblika i odnose veličina različitih oblika. Uz stalnu pomoć učitelja uočava i izražava linijski istanjene mase kao crte u prostoru. Upoznaje tlocrte jednostavnih građevina uz poticaj.  |
| nedovoljan (1)  | Ne uočava i ne izražava kompoziciju oblika i odnose veličina različitih oblika. Ne uočava i ne izražava linijski istanjene mase kao crte u prostoru. Ne poznaje tlocrte jednostavnih građevina.  |

###  4. ODNOS PREMA RADU

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Redovito nosi pribor. Ima razvijen interes za rad. U likovnom izričaju uporan, strpljiv i samostalan.  |
| vrlo dobar (4)  | Redovito nosi pribor. Pokazuje interes za rad. U likovnom izričaju strpljiv i samostalan.  |
| dobar (3)  | Pribor za rad ne nosi. Pokazuje interes za rad. U likovnom izričaju samostalan, ali neodlučan.  |
| dovoljan (2)  | U likovnom izričaju nije samostalan. Radovi su površni i nedovršeni.  |
| nedovoljan (1)  | Potrebna je stalna pomoć učitelja. Radovi su često površni i nedovršeni.  |

# MATEMATIKA

1. USVOJENOST, RAZUMIJEVANJE I PRIMJENA PROGRAMSKIH SADRŽAJA

##  A) USMENO

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Točno i samostalno obrazlaže pravilo. Primjenjuje pravilo redoslijeda izvođenja računskih radnji. Pravilno čita i piše brojeve. Povezuje i razlikuje računske radnje. Objašnjava postupak računanja. Povezuje činjenice i prikazuje problem matematičkim izrazom. Točno, samostalno i logički zaključuje. U zadanom vremenu, samostalno i točno rješava najsloženije zadatke pisanog zbrajanja i oduzimanja, množenja i dijeljenja. Samostalno rješava zadatke koji se odnose na geometrijske sadržaje. Uredno, spretno i precizno crta geometrijskim priborom.  |
| vrlo dobar (4)  | Zadatke rješava bez pomoći i na poticaj sam ispravlja pogreške. Uz manju učiteljevu pomoć rješava i složenije zadatke. Točno uočava i povezuje računske radnje. Izriče pravilo, ali u primjeni griješi. Pravilno čita i piše brojeve. U zadanom vremenu, samostalno i točno rješava složenije zadatke pisanog zbrajanja i oduzimanja, množenja i dijeljenja. Samostalno rješava zadatke koji se odnose na geometrijske sadržaje. Uredno i precizno crta geometrijskim priborom.  |
| dobar (3)  | Samostalno i točno rješava jednostavne zadatke, a uz pomoć učiteljice i složenije. Zaključuje uz vođenje . Izriče pravilo, ali u primjeni griješi.  |
|  | Imenuje i uočava računske radnje, ali griješi u računanju. Pravilno čita i piše brojeve Radi uz poticaj i dodatnu pomoć.Polako i precizno rukuje geometrijskim priborom i zna nacrtati zadano.  |
| dovoljan (2)  | Zadatke rješava vrlo sporo, griješi.Uz pomoć učiteljice uspijeva riješiti jednostavne zadatke / (samo zadatke s jednom računskom radnjom). Prepoznaje i imenuje računske radnje, ali ih ne primjenjuje točno..Čita i piše brojeve uz pomoć. Prepoznaje i ponavlja pravilo, ali ga ne primjenjuje. Sporo i uz pomoć učitelja pisano zbraja, oduzima, množi i dijeli. Neuredno i neprecizno crta geometrijskim priborom.  |
| nedovoljan (1)  | Ni uz veću pomoć nastavnika ne rješava zadatke pisanog zbrajanja, oduzimanja, množenja i dijeljenja. Imenuje računske radnje. Ne prepoznaje matematičke zakonitosti i pojmove. Ne može izdvojiti problem u tekstualnom zadatku. Ne povezuje geometrijske sadržaje. Ne uspijeva točno i precizno crtati geometrijskim priborom.  |

##  B) PISANO

 Znanje se pisano provjerava nakon obrađenog, uvježbanog i ponovljenog nastavnog sadržaja. U ocjenjivanju pisanih radova primjenjuju se sljedeći kriteriji:

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | točnost 90% - 100%  |
| vrlo dobar (4)  | točnost 77% - 89%  |
| dobar (3)  | točnost 64% - 76%  |
| dovoljan (2)  | točnost 51% - 63%  |
| nedovoljan (1)  | točnost 0 % - 50%  |

##

##  C) DOMAĆI URADAK

 Vrednuje se točnost, samostalnost, redovitost pisanja domaćih zadaća.

|  |  |  |
| --- | --- | --- |
| **Ocjena**  | **Ocjenjivački kriteriji – Zadaci koje je lakše bodovati**  | **Ocjenjivački kriteriji za zadaće koje nije jednostavno bodovati**  |
| odličan (5)  | točnost 90% - 100%  | Domaće zadaće piše redovito, samostalno, izrazito uredno i točno. Sve zadatke je sposoban sam objasniti i protumačiti.  |
| vrlo dobar (4)  | točnost 77% - 89%  | Domaće zadaće piše redovito, uredno i pretežno točno. Ponekad ne uspijeva objasniti točno riješeni zadatak.  |
| dobar (3)  | točnost 64% - 76%  | Domaće zadaće piše redovito, ali ne uvijek točno i temeljito. Ne snalazi se u objašnjavanju riješenih zadataka.  |
| dovoljan (2)  | točnost 51% - 63%  | Zaboravlja napisati domaću zadaću. Ne uspijeva objasniti riješeni zadatak.  |
| nedovoljan (1)  | točnost 0 % - 50%  | Ne piše redovito domaće zadaće. Zadaće su nedovršene, netočne i neuredne.  |

### 2. ODNOS PREMA RADU

|  |  |
| --- | --- |
| **Ocjena**  |  **Ocjenjivački kriteriji**  |
| odličan (5)  | Izuzetno pažljiv, marljiv, usredotočen, zainteresiran i aktivan u svim oblicima rada.  |
| vrlo dobar (4)  | Savjestan, vrijedan u izvršavanju većine zadataka, trudi se, treba ga poticati na aktivnost.  |
| dobar (3)  | Pokazuje interes za lakše sadržaje, izostaje temeljitost, odgovornost i ustrajnost u radu. Treba ga poticati i kontrolirati.  |
| dovoljan (2)  | Zanemaruje izvršavanje zadataka, ne poštuje zadane rokove, radi samo uz poticaj i kontrolu.  |
| nedovoljan (1)  | Ni uz poticaj i pomoć ne izvršava zadatak, neodgovoran u radu, nepažljiv, nemaran.  |

## ISPRAVAK OCJENE

Učenici koji su dobili negativnu ocjenu ispravljaju je u dogovoru s učiteljicom, nakon dopunske nastave, te ponavljanja i vježbanja .

Ocjenu dovoljan (2), dobar (3) i vrlo dobar (4) učenici mogu ispraviti u dogovoru s učiteljicom, ako ta ocjena odskače od prosjeka ostalih ocjena iz matematike.

## ZAKLJUČIVANJE OCJENA

Zaključna ocjena na kraju nastavne godine, odraz je cjelokupnih odgojno- obrazovnih postignuća tijekom školske godine.

Zaključna ocjena zaključuje se nakon donošenja ocjene za svaki element ocjenjivanja zasebno, a zatim množenjem s određenim postotkom kako je navedeno:

* usmena provjera - 45%
* pisana provjera - 50%
* domaći uradak - 5%

Kod granične vrijednosti prilikom izračunavanja zaključne ocjene veliku važnost imaju bilješke o radu i napredovanju, te zalaganju i odnosu prema radu. Učenik ima jednom pravo odgovarati za veću zaključnu ocjenu.

# PRIRODA I DRUŠTVO

1. USVOJENOST, RAZUMIJEVANJE I PRIMJENA PROGRAMSKIH SADRŽAJA

##  A) USMENO

* vrednuje se točnost znanja, sposobnost izlaganja gradiva, povezivanje ključnih pojmova
* učenik usmeno odgovara najmanje dva puta u polugodištu (ili više puta ako se radi o učeniku kojemu je usmenim putem lakše utvrditi stupanj usvojenosti znanja)
* ispitujemo na svakom satu, bez najave
* postavlja se 5 - 10 pitanja ovisi o gradivu koje se ispituje

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Točno odgovara. Kritički promatra, logički povezuje i pomoću ključnih pojmova samostalno izlaže sadržaje, obrazlaže ih primjerima iz života. Pokazuje interes za predmet, samostalno proširuje i produbljuje znanje (uspješno se služi tekstualnim izvorima znanja). Aktivan u svim nastavnim situacijama.  |
| vrlo dobar (4)  | U odgovorima griješi, ali se samostalno ispravlja. Uočava te obrazlaže uzročno-posljedične veze. Razvija interes za predmet. Uporan u javljanju, ali griješi.  |
| dobar (3)  | Reproducira temeljne pojmove, ali ih nije u stanju obrazložiti i upotpuniti primjerima. Izražava nesigurnost pri objašnjavanju činjenica i pojmova. Uzročno-posljedične odnose obrazlaže uz učiteljevu pomoć.  |
|  dovoljan (2)  | Razumije sadržaje, a obrazlaže ih samo uz pomoć. Treba ga motivirati na usvajanje sadržaja.  |
| nedovoljan (1)  | Ni uz pomoć učitelja ne uočava bitno i ne uključuje se u rad na satu.  |

##  B) PISANO

 Provjerava se i vrednuje znanje nakon svake obrađene cjeline.

Prema Godišnjem planu i programu te vremeniku provjera piše se provjera nakon svake cjeline.

|  |  |
| --- | --- |
| **Ocjena**  | **Ocjenjivački kriteriji**   |
| odličan (5)  | točnost 90% - 100%  |
| vrlo dobar (4)  | točnost 77% - 89%  |
| dobar (3)  | točnost 64% - 76%  |
| dovoljan (2)  | točnost 51% - 63%  |
| nedovoljan (1)  | točnost 0 % - 50%  |

 Ukoliko su rezultati i uspjeh koji je razred iz neke cjeline postigao nešto niži ili viši od očekivanih, postoci bodovne skale mogu se promijeniti (sniziti ili povisiti).

###  2. PRAKTIČNI RAD

 Vrednuje se promatranje i opisivanje procesa, praktična primjena stečenih znanja te zalaganje u izvršavanju zadataka.

 Vrednuje se i redovitost, točnost i urednost vođenja bilješki na satu i uspjeh izrade samostalnih zadataka za zadaću.

 Ocjenjivati se može pojedini praktični rad zasebno (npr. izrada plakata, skupljanje i donošenje različitih materijala za realizaciju nekog zadatka i sl.) i skupni radovi.

|  |  |
| --- | --- |
| **Ocjena**  | **Ocjenjivački kriteriji za praktične radove**   |
| odličan (5)  | Praktične radove izvodi samostalno, precizno i spretno. Može objasniti postupak i uzrok. Redovito nosi pribor za rad.  |
| vrlo dobar (4)  | Praktične radove izvodi samostalno, precizno i spretno.  Uz pomoć objašnjava postupak i uzrok. Redovito nosi pribor za rad.  |
| dobar (3)  | Neke praktične radove izvodi samo uz pomoć učitelja. Nije sistematičan. Ne nosi redovito pribor za rad.  |
| dovoljan (2)  | Praktične radove izvodi uz stalnu pomoć učitelja. Nema pribor za rad.  |
| nedovoljan (1)  | Praktične radove ne izvodi ni uz dodatnu pomoć učitelja. Ne nosi potreban pribor.  |

##  3) ODNOS PREMA RADU

|  |  |
| --- | --- |
| **Ocjena**  |  **Ocjenjivački kriteriji**  |
| odličan (5)  | Aktivan i vrlo konstruktivan u radu. Pokazuje interes i sposobnosti u radu. Samostalan, kulturan i ekološki osvješćen.  |
| vrlo dobar (4)  | Aktivan na satu. Postoji interes i ima sposobnosti za rad . Razvijena kultura ponašanja i ekološka svijest.  |
| dobar (3)  | Aktivan uz poticaj. Pokazuje interes i sposobnosti u radu prema postavljenim zadacima.  |
| dovoljan (2)  | Potrebna je dodatna motivacija za aktivnost uz pojačanu kontrolu. Kultura ponašanja, ekološka svijest i interes u razvoju.  |
| nedovoljan (1)  | Ne pristupa svim vrstama aktivnosti. Za rad uvijek potreban stalan poticaj i kontrola. Kultura ponašanja, ekološka svijest i interes u razvoju .  |

ISPRAVAK OCJENE:

 Učenici koji su dobili negativnu ocjenu ispravljaju je u dogovoru s učiteljicom, nakon dopunske nastave, te ponavljanja i vježbanja.

 ZAKLJUČIVANJE OCJENA:

 Zaključna ocjena na polugodištu i na kraju nastavne godine, odraz je cjelokupnih odgojno-obrazovnih postignuća tijekom školske godine. Važnost ocjena po elementima je otprilike ovakva:

* usmena provjera - 50%
* pisana provjera - 40%
* praktični rad - 10%

 Veliku važnost prilikom donošenja zaključne ocjene imaju bilješke koje se sustavno vode kroz cijelu godinu o zalaganju i aktivnosti učenika na svim satovima.

# TJELESNA I ZDRAVSTVENA KULTURA

## 1) MOTORIČKA ZNANJA

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Učenik nema nikakvih poteškoća u savladavanju motoričkih zadataka, a tehnička izvedba je pravilna.  |
| vrlo dobar (4)  | Učenik svladava motoričke zadatke uz tehničke nedostatke. Pojedine etape zadatka izvodi uz asistenciju.  |
| dobar (3)  | Učenik ima poteškoća u svladavanju motoričkih zadataka. Izvodi ih uz stalnu asistenciju.  |
| dovoljan (2)  | Učenik pokušava izvesti motoričke zadatke ali ne uspijeva ni uz asistenciju.  |
| nedovoljan (1)  | Učenik ne pokušava izvesti motorički zadatak.  |

## 2) MOTORIČKA DOSTIGNUĆA

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Rezultat motoričkog dostignuća bolji je od prethodnog. |
| vrlo dobar (4)  | Rezultat motoričkog dostignuća nije se promijenio. |
| dobar (3)  | Rezultat motoričkog dostignuća je slabiji od prethodnog. |
| dovoljan (2)  | Rezultat motoričkog dostignuća je slabiji od prethodnog, nema napretka cijelu godinu. |
| nedovoljan (1)  | Učenik ne želi pristupiti mjerenju. |

## 3) FUNKCIONALNE SPOSOBNOSTI

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Rezultat viši u odnosu na druge učenike u razredu, postignut napredak u rezultatu. |
| vrlo dobar (4)  | Umjeren rezultat, prosječan rezultat u odnosu na druge učenike u razredu. |
| dobar (3)  | Rezultat manji od prosječnog, stagnira. |
| dovoljan (2)  | Rezultat slab u odnosu na prosječan rezultat, slabiji od prethodnog. |
| nedovoljan (1)  | Učenik ne želi pristupiti mjerenju. |

## 4) ODNOS PREMA RADU

|  |  |
| --- | --- |
| **Ocjena**  | **Ocjenjivački kriteriji**  |
| odličan (5)  | Učenik je pedantan, savjestan i precizan i stalno brine o kvaliteti svoga rada. Trudi se u radu iako zadaci prelaze njegove mogućnosti i želi napredovati. Zadatke izvršava s oduševljenjem i preuzima odgovornost za napredovanje u osobnom razvoju. Poštuje pravila i druge učenike. Redovno nosi opremu, ima razvijene higijenske navike. |
| vrlo dobar (4)  | Ispunjava zadatke i surađuje u radu. Zna pravila i poštuje ih. Nosi opremu, ima higijenske navike. |
| dobar (3)  | Učenik nema dovoljno strpljenja, zadovoljava se postignutim rezultatima, kod poteškoća odustaje od daljnjeg nastojanja u radu. Zna pravila rada i ponašanja ali ih ne poštuje. Neredovito nosi opremu, treba ga poticati na higijenske navike. |
| dovoljan (2)  | Učenik je površan, nezainteresiran, ne brine o kvaliteti svoga rada. Ne poštuje pravila igre i ponašanja. Odustaje u radu. Ponašanjem ugrožava sigurnost drugih učenika. Ne nosi opremu redovito. |
| nedovoljan (1)  | Učenik je pasivan, niti na poticaj se ne uključuje u rad. Učenik ne želi raditi kada treba uložiti trud, kako bi postigao rezultate za koje ima predispozicije i sposobnosti. Ne poštuje pravila. Ne nosi opremu.  |